Der var i dag lang kø uden for Vesthimmerlands Kommunes eneste teststed i Aars, og de seneste dages stigning i coronasmitten i kommunen øger behøver for flere tests og flere steder, hvor borgerne kan blive testet. Vesthimmerlands Kommune har i dag et incidenstal på 220 pr. 100.000 indbyggere. I går var tallet på 181, og det bekymrer i kommunen. - Det bekymrer mig med det stigede smittetal, og derfor vil vi gerne have, at det bliver let at blive testet, siger Vesthimmerlands Kommunes borgmester Per Bach Laursen (Venstre) I alt 80 borgere i kommunen er smitten med covid-19 de seneste 7 dage, og på grund af den stigende smitte har Region Nordjylland efter anmodning fra kommunen besluttet at åbne endnu et testcenter i kommunen. Det betyder, at borgerne fra fredag også kan blive testet  Farsø. - Smitteopsporingen har informet os om, at det her udspringer af tre events som var sidst på efterårsferien og her i weekenden. Det er folk på omkring 60 år som primært er smittet, siger borgmesteren. Bliv testet før besøg Med et incidenstal på 220 har Vesthimmerlands Jyllands højest smittetal pr. 100.000 indbyggere. Det er især i den og østlige og sydlige del af kommunen, at der er høje smitte. Det høje smittetal betyder, at Vesthimmerlands Kommune nu opfordrer alle, som skal på besøg på et af kommunens plejecentrer til at lade sig teste inden man kommer på besøg. - Jeg tager det alvorligt, og derfor synes jeg også, at de gode forholdsregler med at smitte af og ikke trykke hænder, dem skal vi tilbage til, siger Per Bach Laursen.

Referat:
Antallet af corona-smittede stiger fortsat i Vesthimmerlands Kommune, og det får nu Region Nordjylland til at åbne et nyt teststed i kommunen fra fredag.